**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.212/7  (prot. Nr.7, 36.§) |

Par zemesgabala Grobiņas ielā 5

6/36 domājamo daļu nomu

Uz Liepājas valstspilsētas pašvaldībai piederoša zemesgabala Grobiņas ielā 5 6/36 domājamajām daļām atrodas fiziskai personai piederošā ēku (būvju) nekustamā īpašuma 6/36 domājamās daļas. Pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17. punktu, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, Liepājas valstspilsētas pašvaldības domes 2022. gada 18. augusta lēmumu Nr.318/12 "Par zemes vienību piekritību Liepājas valstspilsētas pašvaldībai", izskatot [..] 2023. gada 8. maija iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 22. maija priekšlikumu (sēdes protokols Nr.10) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Iznomāt [..] zemesgabala Liepājā Grobiņas ielā 5 (kadastra apzīmējums 1700 021 0100) 6/36 domājamās daļas no 527 kv.m kopplatības, kas atbilst 88 kv.m (pielikumā), ēku (būvju) nekustamā īpašuma Grobiņas ielā 5 (kadastra apzīmējums 1700 021 0100 001 – 1700 021 0100 004) 6/36 domājamo daļu apsaimniekošanai un uzturēšanai no lēmuma pieņemšanas dienas uz 5 (pieciem) gadiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Grobiņas ielā 5 (kadastra apzīmējums 1700 021 0100) 6/36 domājamo daļu iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Nomniekam jāmaksā maksa par zemesgabala Grobiņas ielā 5 6/36 domājamo daļu faktisko lietošanu par laika posmu no 2022. gada 19. augusta līdz lēmuma par zemesgabala daļas iznomāšanu pieņemšanas dienai.

4. Lēmuma 3. punktā minētajai zemesgabala daļai kadastra vērtēšanas vajadzībām noteikt lietošanas mērķi – vienstāvu un divstāvu dzīvojamo māju apbūve (kods 07 01).

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

6. Gadījumā, ja [..] viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

7. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |